### Χρήση της ασφάλειας PEAP-MSCHAP V2

Για να χρησιμοποιήσετε την ασφάλεια PEAP-MSCHAP V2 στο βοηθητικό πρόγραμμα πελάτη Atheros, μεταβείτε στην καρτέλα Ασφάλεια στο παράθυρο Διαχείριση προφίλ.

1. Στην καρτέλα Ασφάλεια, κάντε κλικ στο κουμπί επιλογής WPA. Εναλλακτικά: Στην καρτέλα Ασφάλεια, κάντε κλικ στο κουμπί επιλογής 802.1x.
2. Επιλέξτε PEAP (EAP-MSCHAP V2) από το αναπτυσσόμενο μενού.

Για να χρησιμοποιήσετε ασφάλεια PEAP (EAP-MSCHAP V2) , ο διακομιστής θα πρέπει να διαθέτει πιστοποιητικά WPA-PEAP και οι ιδιότητες διακομιστή θα πρέπει να έχουν ήδη ρυθμιστεί. Απευθυνθείτε στον αρμόδιο υπεύθυνο συστημάτων πληροφορικής.

1. Κάντε κλικ στο κουμπί Ρύθμιση παραμέτρων.
2. Επιλέξτε το πλαίσιο ελέγχου Έλεγχος ταυτότητας διακομιστή ώστε να επιβάλλετε στο σύστημα να πραγματοποιήσει έλεγχο της ταυτότητας του διακομιστή ως επιπλέον επίπεδο ασφαλείας.
3. Επιλέξτε φορέα πιστοποιητικού από τον οποίο έχει γίνει η λήψη του πιστοποιητικού διακομιστή από το αναπτυσσόμενο πλαίσιο Αξιόπιστοι φορείς πιστοποίησης ρίζας.
4. Πραγματοποιήστε κάποια από τις παρακάτω ενέργειες για να καθορίσετε πως θέλετε να γίνεται η σύνδεση σε δίκτυο.

- Εάν θέλετε να συνδέεστε χρησιμοποιώντας όνομα χρήστη και κωδικό πρόσβασης, επιλέξτε Όνομα χρήστη και κωδικός πρόσβασης.
- Εάν θέλετε να συνδέεστε χρησιμοποιώντας το πιστοποιητικό χρήστη που είναι εγκατεστημένο στον υπολογιστή σας, επιλέξτε Πιστοποιητικό, επιλέξτε κάποιο πιστοποιητικό από το αναπτυσσόμενο πλαίσιο και μεταβείτε στο βήμα 6.

5. Καθορίστε το όνομα χρήστη και τον κωδικό πρόσβασης για εσωτερικό έλεγχο ταυτότητας τύπου “σήραγγας” PEAP:

- Επιλέξτε το πλαίσιο ελέγχου Χρήση του ονόματος χρήστη των Windows, για να χρησιμοποιείτε το όνομα χρήστη των Windows ως το όνομα χρήστη PEAP.
- Εναλλακτικά: Πληκτρολογήστε ένα όνομα χρήστη PEAP στο πεδίο Όνομα χρήστη, για χρήση ξεχωριστού ονόματος χρήστη κατά τη διαδικασία ελέγχου ταυτότητας PEAP.

6. Κάντε κλικ στο Ρυθμίσεις. Εμφανίζεται το παράθυρο Ρύθμιση παραμέτρων.
7. Μην συμπληρώσετε το πεδίο Συγκεκριμένος διακομιστής ή τομέας για να έχει τη δυνατότητα ο πελάτης να δέχεται πιστοποιητικά από οποιονδήποτε διακομιστή παρέχει πιστοποιητικό υπογεγραμμένο από το φορέα που περιλαμβάνεται στην αναπτυσσόμενη λίστα Αξιόπιστοι φορείς πιστοποίησης ρίζας, η οποία βρίσκεται στο παράθυρο Καθορισμός ρύθμισης παραμέτρων PEAP (EAP-MSCHAP V2) (προτείνεται) ή εισάγετε το όνομα τομέα του διακομιστή από τον οποίο ο πελάτης θα δέχεται πιστοποιητικά.
8. Εάν το πεδίο Όνομα έναρξης σύνδεσης δεν συμπληρώνεται αυτόματα, εισαγάγετε το δικό σας όνομα χρήστη χωρίς να προσθέσετε τίποτα μετά από αυτό.
9. Κάντε κλικ στο OK.
10. Ενεργοποιήστε το προφίλ.