### A LEAP biztonság használata

Az Atheros Client Utility segédprogram LEAP biztonsági funkciójának használatához nyissa meg a Profilkezelő ablak Biztonság lapját.

A LEAP biztonsági funkció csak akkor használható, ha az infrastruktúra összes eszköze (azaz a hozzáférési pontok és a kiszolgálók) LEAP hitelesítés használatára van beállítva. Ezzel kapcsolatban érdeklődjön az informatikai vezetőnél.

- A LEAP beállítása
- A LEAP használatának engedélyezése

A LEAP használatának engedélyezése

- A Biztonság lapon jelölje be a WPA választógombot. A legördülő listáról válassza a WPA-LEAP elemet.
- VAGY: A Biztonság lapon jelölje be a 802.1x beállítást. A legördülő listáról válassza a LEAP elemet.

1. Kattintson a Beállítás gombra.
2. Adjon meg egy felhasználónevet és egy jelszót:

> Jelölje be az Ideiglenes felhasználónév és jelszó használata beállítást:
> - Ha LEAP-felhasználónévként a Windows rendszer felhasználónevét szeretné használni, jelölje be a Windows felhasználónév használata jelölőnégyzetet.
> - VAGY: A felhasználónév és jelszó kézzel történő megadásához és a LEAP hitelesítési folyamat megkezdéséhez jelölje be a LEAP felhasználónév és jelszó manuális bekérése jelölőnégyzetet. A rendszer ezt követően minden egyes bejelentkezéskor, illetve a Művelet menü Manuális LEAP bejelentkezés elemének választásakor kéri a felhasználótól a felhasználónevet és jelszót.

> Jelölje be a Mentett felhasználónév és jelszó használata beállítást:

> - Adja meg a bejelentkezés során az automatikus hitelesítéshez használandó LEAP-felhasználónevet, -jelszót és -tartományt.

3. Adja meg a felhasználónevet és a jelszót.
4. Erősítse meg a jelszót.
5. Adjon meg egy tartománynevet:

   > - Ha a Windows bejelentkezési tartományt és felhasználónevet szeretné átadni a RADIUS kiszolgálónak, jelölje be a Windows bejelentkezési tartomány szerepeltetése a felhasználónévben jelölőnégyzetet (alapértelmezés).
   > - VAGY: Adjon meg egy tartománynevet.

6. Ha azt szeretné, hogy kijelentkezés után a vezeték nélküli adapter bontsa a hálózati kapcsolatot, jelölje be a Hálózati kapcsolat nélkül, ha a felhasználó nincs bejelentkezve jelölőnégyzetet.
7. Adja meg a LEAP-hitelesítéshez tartozó időtúllépés értékét (30 és 500 másodperc között), amelynek letelte után a LEAP hitelesítési folyamat megállapítja a hitelesítés sikertelenségét, és hibaüzenetet küld. A beállítás alapértéke 90 másodperc.
8. Kattintson az OK gombra.
9. Engedélyezze a profilt.