### A PEAP (EAP-GTC) biztonság használata

Az Atheros Client Utility segédprogram PEAP (EAP-GTC) biztonsági funkciójának használatához nyissa meg a Profilkezelő ablak Biztonság lapját.

1. A Biztonság lapon jelölje be a WPA választógombot.
   VAGY: A Biztonság lapon jelölje be a 802.1x választógombot.
2. A legördülő listáról válassza a PEAP (EAP-GTC) elemet.

A PEAP (EAP-GTC) biztonság használatához a kiszolgálónak rendelkeznie kell WPA-PEAP tanúsítványokkal, és előre be kell állítani a kiszolgálótulajdonságokat. Ezzel kapcsolatban érdeklődjön az informatikai vezetőnél.

1. Kattintson a Beállítás gombra.
2. Ha azt szeretné, hogy a kapcsolat rövid idejű megszakadása után a hitelesítő adatok ismételt megadása nélkül álljon helyre az összeköttetés, jelölje be a Mindig folytassa a biztonságos munkamenetet jelölőnégyzetet.
3. A legördülő listáról válassza ki a megfelelő hálózattanúsítvány-szolgáltatót.
4. Adja meg a belső PEAP-átjáróhitelesítéshez használandó felhasználónevet:

> - Ha PEAP-felhasználónévként a Windows rendszer felhasználónevét szeretné használni, jelölje be a Windows felhasználónév használata jelölőnégyzetet.
> - VAGY: Másik felhasználónév használatához írja be a Felhasználónév mezőbe a PEAP-felhasználónevet, és indítsa el a PEAP hitelesítési folyamatot.

5. Ha azt szeretné, hogy a rendszer további biztonsági szintként ellenőrizze a kiszolgáló azonosságát is, jelölje be A kiszolgálóazonosító ellenőrzése jelölőnégyzetet.
6. A Megbízható legfelső szintű hitelesítésszolgáltatók legördülő listáról válassza ki azt a hitelesítésszolgáltatót, amelytől a kiszolgáló tanúsítványát letöltötte.
7. A felhasználói adatbázistól függően válassza a Token vagy a Statikus jelszó lehetőséget.
   Ne feledje, hogy a Token beállítást választva a program a hitelesítés során egy hardveres tokeneszköz vagy a Secure Computing SofToken program 1.3-as vagy későbbi verziója segítségével szerzi be és adja meg az egyszer használatos jelszót.
8. Kattintson a Beállítások gombra, majd:

> - Ha azt szeretné, hogy az ügyfél minden olyan kiszolgálótól elfogadjon tanúsítványokat, amely a PEAP (EAP-GTC) konfigurációjának meghatározása ablakban lévő Megbízható legfelső szintű hitelesítésszolgáltatók legördülő listán szereplő valamelyik hitelesítésszolgáltató által aláírt tanúsítványt küld, hagyja üresen a Megadott kiszolgáló vagy tartomány mezőt (ajánlott eljárás), vagy adja meg annak a kiszolgálónak a tartománynevét, amelytől az ügyfél tanúsítványt fogad el.
> - Ha a Bejelentkezési név mezőt a számítógép nem tölti ki automatikusan, írja be a felhasználónevet.
> - A beállítások mentéséhez és a Profilkezelő (Biztonság) ablakba való visszatéréshez kattintson az OK gombra.

9. Kattintson az OK gombra.
10. Engedélyezze a profilt.