### Ρύθμιση παραμέτρων TCP/IP

Ρύθμιση της διεύθυνσης TCP/IP της συσκευής δικτύου:

1. Αφού ρυθμίσετε τις ιδιότητες του προσαρμογέα ασύρματου δικτύου, ανοίξτε τον Πίνακα Ελέγχου και κατόπιν ανοίξτε το Συνδέσεις Δικτύου και Δικτύου μέσω Τηλεφώνου.
2. Εντοπίστε τη Σύνδεση τοπικού δικτύου που σχετίζεται με τον προσαρμογέα ασύρματου δικτύου. Κάντε κλικ με το δεξιό κουμπί του ποντικιού στη συγκεκριμένη σύνδεση και κατόπιν κάντε κλικ στο Ιδιότητες.
3. Επιλέξτε το Πρωτόκολλο Internet (TCP/IP) και κατόπιν κάντε κλικ στο Ιδιότητες.
4. Κάντε κλικ στο κουμπί επιλογής Χρήση της παρακάτω διεύθυνσης IP και κατόπιν πληκτρολογήστε μια διεύθυνση IP και μια μάσκα υποδικτύου. Με την εκχώρηση μιας διεύθυνσης IP και μιας μάσκας υποδικτύου, οι σταθμοί μπορούν να λειτουργούν είτε σε σημεία πρόσβασης (δηλ. με λειτουργία δικτύου υποδομής) είτε σε τρόπο λειτουργίας ειδικού δικτύου και να αποκτούν πρόσβαση στο Internet. Επίσης, πρέπει να πληκτρολογήσετε τα στοιχεία της προεπιλεγμένης πύλης και του διακομιστή DNS.

   Τα στοιχεία ρύθμισης παραμέτρων IP (διεύθυνση IP του DHCP που θα εκχωρεί τη διεύθυνση IP, της πύλης και του διακομιστή DNS) συνήθως λαμβάνονται από το προσωπικό πληροφορικής της εταιρείας σας.

5. Κάντε κλικ στο κουμπί OK για να ολοκληρώσετε τη διαδικασία.