### A TCP/IP beállítása

A hálózati eszköz TCP/IP-címének beállítása:

1. A vezeték nélküli hálózati adapter tulajdonságainak beállítása után nyissa meg a Vezérlőpultot, majd a Hálózati és telefonos kapcsolatok mappát.
2. Keresse meg a vezeték nélküli hálózati adapterhez társított helyi hálózati kapcsolatot. Jobb gombbal kattintson a kapcsolat nevére, majd válassza a Tulajdonságok parancsot.
3. Jelölje ki a TCP/IP-protokoll elemet, majd kattintson a Tulajdonságok gombra.
4. Jelölje be A következő IP-cím használata választógombot, majd adja meg az IP-címet és az alhálózati maszkot. Az IP-cím és az alhálózati maszk lehetővé teszi, hogy az egyes állomások hozzáférési pont (infrastruktúra), illetve ad hoc üzemmódban működjenek, és hozzáférjenek az internethez. Az alapértelmezett átjárót és a DNS-kiszolgáló adatait szintén meg kell adni.

   Az IP protokoll beállításához szükséges adatokat (az IP-címeket kiosztó DHCP-kiszolgáló, az átjáró és a DNS-kiszolgáló IP-címét) általában a vállalat informatikusaitól tudhatja meg.

5. A befejezéshez kattintson az OK gombra.