### Διαχείριση αυτόματης επιλογής προφίλ

Η εισαγωγή προφίλ στη λειτουργία αυτόματης επιλογής, δίνει τη δυνατότητα στον προσαρμογέα ασύρματου δικτύου να πραγματοποιεί αυτόματη επιλογή του συγκεκριμένου προφίλ από τη λίστα προφίλ και να το χρησιμοποιεί για τη σύνδεση στο δίκτυο.

Εισαγωγή προφίλ στην αυτόματη επιλογή προφίλ:

1. Στην καρτέλα Διαχείριση προφίλ, κάντε κλικ στο κουμπί Κατάταξη προφίλ.
2. Εμφανίζεται το παράθυρο Διαχείριση αυτόματης επιλογής προφίλ, το οποίο περιλαμβάνει μια λίστα με όλα τα δημιουργημένα προφίλ στο πλαίσιο Διαθέσιμα προφίλ.
3. Επισημάνετε τα προφίλ γα να τα προσθέσετε στη λειτουργία αυτόματης επιλογής προφίλ και, στη συνέχεια, κάντε κλικ στην επιλογή Προσθήκη. Τα προφίλ εμφανίζονται στο πλαίσιο Αυτόματα επιλεγόμενα προφίλ.

Κατάταξη των αυτόματα επιλεγόμενων προφίλ:

1. Επισημάνετε ένα προφίλ από το πλαίσιο Αυτόματα επιλεγόμενα προφίλ.
2. Κάντε κλικ στην κατάλληλη επιλογή μεταξύ των: Μετακίνηση προς τα πάνω, Μετακίνηση προς τα κάτω ή Κατάργηση.

> Το πρώτο προφίλ που βρίσκεται στο πλαίσιο Αυτόματα επιλεγόμενα προφίλ έχει και την υψηλότερη προτεραιότητα, ενώ το τελευταίο έχει τη χαμηλότερη.

3. Κάντε κλικ στο OK.
4. Επιλέξτε το πλαίσιο Αυτόματη επιλογή προφίλ.
5. Αποθηκεύστε το τροποποιημένο αρχείο ρύθμισης παραμέτρων.

   Εάν ενεργοποιήσετε την αυτόματη επιλογή προφίλ επιλέγοντας την Αυτόματη επιλογή προφίλ στην καρτέλα Διαχείριση προφίλ, ο προσαρμογέας πελάτη εκτελεί σάρωση για τυχόν διαθέσιμα δίκτυα. Το προφίλ με τη μεγαλύτερη προτεραιότητα και το ίδιο SSID με κάποιο από τα δίκτυα που θα εντοπιστούν είναι εκείνο που θα χρησιμοποιηθεί για τη σύνδεση με το δίκτυο. Εάν η σύνδεση αποτύχει, ο προσαρμογέας πελάτη δοκιμάζει το προφίλ με την αμέσως μικρότερη προτεραιότητα που συμφωνεί με το SSID κ.ο.κ.

Εάν είναι ενεργοποιημένη η λειτουργία αυτόματης επιλογής προφίλ, ο προσαρμογέας ασύρματου δικτύου πραγματοποιεί σάρωση για ασύρματα δίκτυα. Το προφίλ με τη μεγαλύτερη προτεραιότητα και το ίδιο SSID με κάποιο από τα δίκτυα που θα εντοπιστούν είναι εκείνο που θα χρησιμοποιηθεί για τη σύνδεση με το δίκτυο. Σε περίπτωση που η σύνδεση αποτύχει, ο προσαρμογέας πελάτη προσπαθεί να συνδεθεί χρησιμοποιώντας το προφίλ με την αμέσως μικρότερη προτεραιότητα.