### Régi illesztőprogram eltávolítása

Az NDIS-illesztőprogram új verziójának telepítése előtt távolítsa el a gépről a régi verziót.

Ha a rendszerre nincs telepítve az NDIS-illesztőprogram egyetlen korábbi verziója sem, az újonnan telepített illesztőprogram eltávolításával kapcsolatban a 4. lépés ad útmutatást.

1. Az NDIS-illesztőprogram operációs rendszerből való eltávolításához nyissa meg az Eszközkezelőt, kattintson jobb gombbal az Atheros vezeték nélküli hálózati adapter elemre, majd válassza az Eltávolítás parancsot.
2. Az eszköz eltávolításához kattintson az OK gombra.
3. Miután az eszközt eltávolította az Eszközkezelőből, keresse meg és törölje az illesztőprogramnak a rendszerben található fájljait.

> 1. Válassza a Start menü Keresés > Fájlok és mappák parancsát.

> 2. A következő nevű fájlok és mappák keresése mezőbe írja be: oem*.inf, a Keresendő szöveg mezőbe pedig az Atheros szót.

> 3. Kattintson a Keresés most gombra. Ha a korábbi illesztőprogram-verziók nincsenek megfelelően eltávolítva, a kereső valószínűleg több, a feltételeknek megfelelő fájlt is talál.

> 4. Jelölje ki a talált fájlokat, és törölje őket a rendszerből.

4. Az eltávolítás utolsó lépéseként törölje az ar5211.sys fájlt a \WINNT\system32\drivers mappából.