### Az EAP-TTLS biztonság használata

Az Atheros Client Utility segédprogram EAP biztonsági funkciójának használatához nyissa meg a Profilkezelő ablak Biztonság lapját.

1. A Biztonság lapon jelölje be a WPA/WPA2 választógombot.
   VAGY: A Biztonság lapon jelölje be a 802.1x választógombot.
2. A legördülő listáról válassza az EAP-TTLS elemet.

Az EAP-TTLS biztonság engedélyezése:

Az EAP-TTLS biztonság használatához a gépnek rendelkeznie kell letöltött EAP-TTLS tanúsítványokkal. Ezzel kapcsolatban érdeklődjön az informatikai vezetőnél.

1. Ha a gép támogatja az EAP-TTLS hitelesítést, a jobb oldali legördülő listáról válassza az EAP-TTLS elemet, majd kattintson a Beállítás gombra.
2. Válassza ki a legördülő listáról a megfelelő tanúsítványt, majd kattintson az OK gombra.
3. Adja meg az EAP-hitelesítéshez használandó felhasználónevet:

> - Ha EAP-felhasználónévként a Windows rendszer felhasználónevét szeretné használni, jelölje be a Windows felhasználónév használata jelölőnégyzetet.
> - VAGY: Másik felhasználónév és jelszó használatához és az EAP hitelesítési folyamat elindításához adja meg az EAP-felhasználónevet a Felhasználónév mezőben.

4. Kattintson a Beállítások gombra, majd:

> - Ha azt szeretné, hogy az ügyfél a Hálózati hitelesítésszolgáltató legördülő listán szereplő hitelesítésszolgáltató által aláírt tanúsítvánnyal rendelkező bármely kiszolgáló tanúsítványát elfogadja, hagyja üresen a Kiszolgálónév mezőt (ajánlott beállítás).
> - Adja meg annak a kiszolgálónak a tartománynevét, amelynek a tanúsítványát az ügyfél elfogadja.
> - Szükség esetén módosítsa a bejelentkezési nevet.

5. Kattintson az OK gombra.
6. Engedélyezze a profilt.