### A PEAP-MSCHAP V2 biztonság használata

Az Atheros Client Utility segédprogram PEAP-MSCHAP V2 biztonsági funkciójának használatához nyissa meg a Profilkezelő ablak Biztonság lapját.

1. A Biztonság lapon jelölje be a WPA választógombot.
   VAGY: A Biztonság lapon jelölje be a 802.1x választógombot.
2. A legördülő listáról válassza a PEAP (EAP-MSCHAP V2) elemet.

A PEAP (EAP-MSCHAP V2) biztonság használatához a kiszolgálónak rendelkeznie kell WPA-PEAP tanúsítványokkal, és előre be kell állítani a kiszolgálótulajdonságokat. Ezzel kapcsolatban érdeklődjön az informatikai vezetőnél.

1. Kattintson a Beállítás gombra.
2. Ha azt szeretné, hogy a rendszer további biztonsági szintként ellenőrizze a kiszolgáló azonosságát is, jelölje be A kiszolgálóazonosító ellenőrzése jelölőnégyzetet.
3. A Megbízható legfelső szintű hitelesítésszolgáltatók legördülő listáról válassza ki azt a hitelesítésszolgáltatót, amelytől a kiszolgáló tanúsítványát letöltötte.
4. A hálózati kapcsolat létrehozási módjának megadásához hajtsa végre az alábbi lépések egyikét:

- Ha felhasználónév és jelszó megadásával szeretne csatlakozni, jelölje be a Felhasználónév és jelszó választógombot.
- Ha a számítógépre telepített felhasználói tanúsítványt használva szeretne csatlakozni, jelölje be a Tanúsítvány választógombot, válasszon egy tanúsítványt a legördülő listáról, majd folytassa a 6. lépéssel.

5. Adja meg a belső PEAP-átjáróhitelesítéshez használandó felhasználónevet és jelszót:

- Ha PEAP-felhasználónévként a Windows rendszer felhasználónevét szeretné használni, jelölje be a Windows felhasználónév használata jelölőnégyzetet.
- VAGY: Ha más felhasználónevet szeretne használni a PEAP hitelesítési folyamathoz, írjon be a Felhasználónév mezőbe egy PEAP-felhasználónevet.

6. Kattintson a Beállítások gombra. Ekkor megjelenik a Beállítások megadása ablak.
7. Ha azt szeretné, hogy az ügyfél minden olyan kiszolgálótól elfogadjon tanúsítványokat, amely a PEAP (EAP-MSCHAP V2) konfigurációjának meghatározása ablakban lévő Megbízható legfelső szintű hitelesítésszolgáltatók legördülő listán szereplő valamelyik hitelesítésszolgáltató által aláírt tanúsítványt küld, hagyja üresen a Megadott kiszolgáló vagy tartomány mezőt (ez az ajánlott eljárás), vagy adja meg annak a kiszolgálónak a tartománynevét, amelytől az ügyfél tanúsítványt fogad el.
8. Ha a Bejelentkezési név mezőt a számítógép nem tölti ki automatikusan, írja be a felhasználónevet, de ne írjon utána semmi mást.
9. Kattintson az OK gombra.
10. Engedélyezze a profilt.