### A LEAP biztonság használata

Az Atheros Client Utility segédprogram biztonsági funkciójának használatához nyissa meg a Profilkezelő ablak Biztonság lapját.

A LEAP biztonsági funkció csak akkor használható, ha az infrastruktúra összes eszköze (azaz a hozzáférési pontok és a kiszolgálók) LEAP-hitelesítés használatára van beállítva. Ezzel kapcsolatban érdeklődjön az informatikai vezetőnél.

- A LEAP beállítása
- A LEAP használatának engedélyezése

A LEAP beállítása:

- A Biztonság lapon jelölje be a WPA beállítást. A legördülő listáról válassza a WPA-LEAP elemet.
- VAGY: A Biztonság lapon jelölje be a 802.1x választógombot. A legördülő listáról válassza a LEAP elemet.

1. Kattintson a Beállítás gombra.
2. Ha azt szeretné, hogy a kapcsolat rövid idejű megszakadása után a hitelesítő adatok ismételt megadása nélkül álljon helyre az összeköttetés, jelölje be a Mindig folytassa a biztonságos munkamenetet jelölőnégyzetet.
3. Adjon meg egy felhasználónevet és egy jelszót:

> Jelölje be az Ideiglenes felhasználónév és jelszó használata választógombot:
> - Ha LEAP-felhasználónévként a Windows rendszer felhasználónevét szeretné használni, jelölje be a Windows felhasználónév használata jelölőnégyzetet.
> - VAGY: Önálló bejelentkezéshez és a LEAP hitelesítési folyamat megkezdéséhez jelölje be a LEAP-felhasználónév és jelszó manuális bekérése jelölőnégyzetet.

> Jelölje be a Mentett felhasználónév és jelszó használata beállítást:

> - Adja meg a mentendő és használandó LEAP-felhasználónevet, -jelszót és -tartományt.

4. Adja meg a felhasználónevet és a jelszót.
5. Erősítse meg a jelszót.
6. Adjon meg egy tartománynevet:

   > - Ha a Windows bejelentkezési tartományt és felhasználónevet szeretné átadni a RADIUS kiszolgálónak, jelölje be a Windows bejelentkezési tartomány szerepeltetése a felhasználónévben jelölőnégyzetet (alapértelmezés).
   > - VAGY: Adjon meg egy tartománynevet.

7. Ha azt szeretné, hogy kijelentkezés után a vezeték nélküli adapter bontsa a hálózati kapcsolatot, jelölje be a Hálózati kapcsolat nélkül, ha a felhasználó nincs bejelentkezve jelölőnégyzetet.
8. Adja meg a LEAP-hitelesítéshez tartozó időtúllépés értékét (30 és 500 másodperc között), amelynek letelte után a LEAP hitelesítési folyamat megállapítja a hitelesítés sikertelenségét, és hibaüzenetet küld. A beállítás alapértéke 90 másodperc.
9. Kattintson az OK gombra.
10. Engedélyezze a profilt.