### Χρήση ασφάλειας LEAP

Για να χρησιμοποιήσετε ασφάλεια στο βοηθητικό πρόγραμμα πελάτη Atheros, ανοίξτε την καρτέλα Ασφάλεια στο παράθυρο Διαχείριση προφίλ.

Για την ασφάλεια LEAP, θα πρέπει υποχρεωτικά όλες οι συσκευές υποδομής (π.χ. σημεία πρόσβασης και διακομιστές) να έχουν ρυθμιστεί για έλεγχο ταυτότητας LEAP. Απευθυνθείτε στον αρμόδιο υπεύθυνο συστημάτων πληροφορικής.

- Ρύθμιση παραμέτρων του LEAP
- Ενεργοποίηση του LEAP

Ρύθμιση παραμέτρων του LEAP:

- Στην καρτέλα Ασφάλεια, κάντε κλικ στο κουμπί επιλογής WPA. Επιλέξτε WPA-LEAP από το αναπτυσσόμενο μενού.
- Εναλλακτικά: Στην καρτέλα Ασφάλεια, κάντε κλικ στο κουμπί επιλογής 802.1x. Επιλέξτε LEAPαπό το αναπτυσσόμενο μενού.

1. Κάντε κλικ στο κουμπί Ρύθμιση παραμέτρων.
2. Για να επαναφέρετε τη σύνδεση χωρίς να χρειαστεί να δώσετε ξανά διαπιστευτήρια μετά από προσωρινή διακοπή της σύνδεσής σας, επιλέξτε Να γίνεται πάντα συνέχιση της ασφαλούς περιόδου λειτουργίας.
3. Καθορίστε ένα όνομα χρήστη και έναν κωδικό πρόσβασης:

> Κάντε κλικ στο αντίστοιχο κουμπί επιλογής, για να ενεργοποιήσετε τη λειτουργία Χρήση προσωρινού ονόματος χρήστη και κωδικού πρόσβασης:
> - Επιλέξτε το πλαίσιο ελέγχου Χρήση του ονόματος χρήστη των Windows, για να χρησιμοποιείτε το όνομα χρήστη των Windows ως το όνομα χρήστη LEAP.
> - Εναλλακτικά: Επιλέξτε το πλαίσιο ελέγχου Μη αυτόματη προτροπή για όνομα χρήστη και κωδικό πρόσβασης LEAP, για να κάνετε έναρξη σύνδεσης και να εκκινείτε τη διαδικασία ελέγχου ταυτότητας LEAP με μη αυτόματο τρόπο.

> Κάντε κλικ στο αντίστοιχο κουμπί επιλογής, για να ενεργοποιήσετε τη λειτουργία Χρήση αποθηκευμένου ονόματος χρήστη και κωδικού πρόσβασης:

> - Καθορίστε το όνομα χρήστη, τον κωδικό πρόσβασης και τον τομέα του LEAP, για αποθήκευση και χρήση.

4. Πληκτρολογήστε το όνομα χρήστη και τον κωδικό πρόσβασης.
5. Επιβεβαιώστε τον κωδικό πρόσβασης.
6. Καθορίστε ένα όνομα τομέα:

   > - Επιλέξτε το πλαίσιο ελέγχου Να συμπεριλαμβάνεται ο τομέας έναρξης σύνδεσης των Windows με το όνομα χρήστη, για να μεταβιβαστεί ο τομέας και το όνομα χρήστη για την έναρξη σύνδεσης των Windows στο διακομιστή RADIUS. (προεπιλογή)
   > - Εναλλακτικά: Πληκτρολογήστε ένα συγκεκριμένο όνομα τομέα.

7. Εάν θέλετε, επιλέξτε το πλαίσιο ελέγχου Χωρίς σύνδεση δικτύου εκτός εάν ο χρήστης έχει κάνει έναρξη σύνδεσης, για να επιβάλλετε στον προσαρμογέα ασύρματης επικοινωνίας να τερματίζει τη συσχέτιση μετά τον τερματισμό σύνδεσης.
8. Εισαγάγετε το χρονικό όριο ελέγχου ταυτότητας LEAP (από 30 έως 500 δευτερόλεπτα), για να καθορίσετε το χρόνο αναμονής του LEAP προτού δηλώσει τον έλεγχο ταυτότητας ως αποτυχημένο και αποστείλει ένα μήνυμα σφάλματος. Η προεπιλεγμένη τιμή είναι 90 δευτερόλεπτα.
9. Κάντε κλικ στο OK.
10. Ενεργοποιήστε το προφίλ.