### Automatikus profilválasztás kezelése

Az automatikus profilválasztási funkcióhoz felvett profilokat a vezeték nélküli adapter automatikusan kiválaszthatja a profillistáról, majd felhasználhatja őket a hálózati kapcsolat létrehozásához.

Profil felvétele az automatikus profilválasztási funkcióhoz:

1. A Profilkezelő lapon kattintson a Profilsorrend gombra.
2. Ekkor megnyílik az Automatikus profilválasztás kezelése ablak. A Rendelkezésre álló profilok mezőben található az összes létrehozott profilt tartalmazó lista.
3. Ha a profilt fel szeretné venni az automatikus profilválasztási funkcióba, jelölje ki, majd kattintson a Hozzáadás gombra. A profilok az Automatikusan választható profilok mezőben láthatók.

Az automatikusan választható profilok rendezése:

1. Jelöljön ki egy profilt az Automatikusan választható profilok mezőben.
2. Igény szerint kattintson a Felfelé, a Lefelé vagy az Eltávolítás gombra.

> Az Automatikusan választható profilok mezőben lévő első profil a legmagasabb, az utolsó pedig a legalacsonyabb prioritással rendelkezik.

3. Kattintson az OK gombra.
4. Jelölje be az Automatikus profilválasztás jelölőnégyzetet.
5. Mentse a módosított beállításfájlt.

   Ha a Profilkezelő lap Automatikus profilválasztás jelölőnégyzetének bejelölésével engedélyezi az automatikus profilválasztást, az ügyféladapter a teljes tartományt végigpásztázva keres elérhető hálózatot. A hálózatra kapcsolódáshoz a legmagasabb prioritású és a talált hálózatok valamelyikével azonos SSID azonosítójú profilt használja a rendszer. Ha a kapcsolat nem jön létre, az ügyféladapter a prioritási sorban következő, azonos SSID azonosítójú profillal próbálkozik (és így tovább).

Amikor az automatikus profilválasztás engedélyezve van, a vezeték nélküli adapter pásztázással keresi meg az elérhető hálózatokat. A hálózatra kapcsolódáshoz a talált hálózattal azonos SSID azonosítójúak közül a legmagasabb prioritású profilt használja a rendszer. Ha nem sikerül felépíteni a kapcsolatot, az ügyféladapter a prioritási sorban következő profillal próbálkozik.