### Αρχική ρύθμιση παραμέτρων

Στην ενότητα αυτή περιγράφεται η λειτουργία του βοηθητικού προγράμματος πελάτη Atheros (ACU) και της Υπηρεσίας ρύθμισης παραμέτρων ασύρματης επικοινωνίας (WZCS) των Windows XP.

#### Ρύθμιση παραμέτρων ασύρματου δικτύου

Το WZCS των Windows είναι μια υπηρεσία που διαχειρίζεται την ασύρματη σύνδεση με έναν, σε μεγάλο βαθμό, δυναμικό τρόπο. Ελάχιστα στοιχεία σχετικά με τη σύνδεση πρέπει να ταυτοποιηθούν και να ρυθμιστούν.

Για να ενεργοποιήσετε την Αρχική ρύθμιση παραμέτρων στα Windows XP, ακολουθήστε τα παρακάτω βήματα:

1. Στα Windows XP, ανοίξτε το παράθυρο διαλόγου Ιδιότητες ρύθμισης παραμέτρων ασύρματου δικτύου.
2. Επιλέξτε το πλαίσιο ελέγχου Χρήση των Windows για ρύθμιση παραμέτρων του ασύρματου δικτύου μου για να κάνετε την αρχική ρύθμιση παραμέτρων.

Όταν αυτό το πλαίσιο ελέγχου είναι επιλεγμένο, τα Windows XP αναλαμβάνουν τον έλεγχο των ρυθμίσεων αυτών για όλα τα προφίλ ρύθμισης παραμέτρων:

- SSID
- Κλειδιά ασφαλείας
- Ρυθμίσεις ειδικού δικτύου

Σημειώνεται ότι τα Windows XP αναλαμβάνουν τον έλεγχο των ρυθμίσεων αυτών για όλα τα προφίλ ρυθμίσεων παραμέτρων, συνεπώς οι χρήστες δεν μπορούν (για παράδειγμα) να δημιουργήσουν νέα προφίλ με διαφορετικές ρυθμίσεις με τη βοήθεια της Αρχικής ρύθμισης παραμέτρων Windows.

Οι ρυθμίσεις που κάνετε για την αρχική ρύθμιση παραμέτρων παρακάμπτουν όλα τα προφίλ ρύθμισης παραμέτρων, ακόμη κι όταν επιλέγετε άλλες δυνατές επιλογές. Ωστόσο, το ACU εξακολουθεί να ελέγχει τις παρακάτω ρυθμίσεις, όταν η αρχική ρύθμιση παραμέτρων είναι ενεργοποιημένη:

- Ρυθμίσεις ενέργειας
- Ενεργητική/παθητική ρύθμιση (όπου εφαρμόζεται)
- Ισχύς αποστολής
- Ζώνη συχνοτήτων ασύρματης επικοινωνίας
- Βραχύ/μακρύ προοίμιο (802.11b)

Όταν χρησιμοποιείτε την αρχική ρύθμιση παραμέτρων, εμφανίζεται ένα αναδυόμενο μήνυμα στο ACU εάν προσπαθήσετε να δημιουργήσετε ή να επεξεργαστείτε κάποιο προφίλ ρύθμισης παραμέτρων από την καρτέλα Διαχείριση προφίλ του ACU.

Για να απενεργοποιήσετε την Αρχική ρύθμιση παραμέτρων στα Windows XP, ακολουθήστε τα παρακάτω βήματα:

1. Στα Windows XP, ανοίξτε το παράθυρο διαλόγου Ιδιότητες ρύθμισης παραμέτρων ασύρματου δικτύου.
2. Καταργήστε την επιλογή του πλαισίου ελέγχου Χρήση των Windows για ρύθμιση παραμέτρων του ασύρματου δικτύου μου με την οποία ενεργοποιείται η αρχική ρύθμιση παραμέτρων.

Τότε, όλες οι ρυθμίσεις των προφίλ θα ελέγχονται από το προφίλ ρύθμισης παραμέτρων, το οποίο ρυθμίζεται μέσα από την καρτέλα Διαχείριση προφίλ του ACU.