### Χρήση της ασφάλειας EAP-SIM

Για να χρησιμοποιήσετε την ασφάλεια EAP στο βοηθητικό πρόγραμμα πελάτη Atheros, ανοίξτε την καρτέλα Ασφάλεια στο παράθυρο "Διαχείριση προφίλ".

1. Στην καρτέλα "Ασφάλεια", ενεργοποιήστε το κουμπί επιλογής WPA/WPA2 .
   Εναλλακτικά: Στην καρτέλα "Ασφάλεια", κάντε κλικ στο κουμπί επιλογής 802.1x.
2. Επιλέξτε EAP-SIM από το αναπτυσσόμενο μενού.

Ενεργοποίηση ασφάλειας EAP-SIM :

Για να χρησιμοποιήσετε την ασφάλεια EAP-SIM, ο υπολογιστής θα πρέπει ήδη να υποστηρίζει την ασφάλεια EAP-SIM. Απευθυνθείτε στον αρμόδιο υπεύθυνο συστημάτων πληροφορικής.

1. Εάν υποστηρίζεται η ασφάλεια EAP-SIM, επιλέξτε EAP-SIM από το αναπτυσσόμενο μενού στα δεξιά και, στη συνέχεια, κάντε κλικ στο κουμπί Ρύθμιση παραμέτρων.
2. Η λίστα καρτών SIM εμφανίζει τις διαθέσιμες κάρτες SIM που έχουν εισαχθεί στο σύστημα. Επιλέξτε την κατάλληλη κάρτα SIM από τη λίστα. Για να ανανεώσετε τη λίστα καρτών SIM, πατήστε το κουμπί Ανανέωση.
3. Εισαγάγετε αναγνωριστικό EAP-SIM για τον έλεγχο ταυτότητας EAP:

> - Επιλέξτε Χρήση IMSI κάρτας SIM ως αναγνωριστικό για να χρησιμοποιήσετε το IMSI της κάρτας SIM ως αναγνωριστικό χρήστη.
> - Εναλλακτικά: Εισαγάγετε ένα αναγνωριστικό στο πεδίο "Αναγνωριστικό EAP-SIM" για να χρησιμοποιήσετε ξεχωριστό αναγνωριστικό χρήστη.

4. Εισαγάγετε το PIN που χρησιμοποιείται για πρόσβαση στην κάρτα SIM. Για τις κάρτες SIM που δεν απαιτούν PIN, τα πεδία που αφορούν το PIN θα είναι απενεργοποιημένα. Για να ζητηθεί το PIN κατά τον έλεγχο ταυτότητας, αφήστε τα πεδία του PIN κενά.
5. Εισαγάγετε ξανά το PIN για να τον επιβεβαιώσετε το ΡΙΝ που χρησιμοποιείτε για πρόσβαση στην κάρτα SIM.
6. Κάντε κλικ στο OK.
7. Ενεργοποιήστε το προφίλ.