### Aktuális állapot

Az Aktuális állapot lap a programról és annak működéséről szolgáltat általános információkat. Az Aktuális állapot lapon található értékek nem módosíthatók.

Az alábbi táblázat az Aktuális állapot képernyő elemeit ismerteti.

Profilnév | Az éppen kiválasztott beállítási profil neve. A beállítás nevét az Általános lapon adhatja meg.
Kapcsolat állapota | Azt mutatja meg, hogy az állomás kapcsolódik-e a vezeték nélküli hálózathoz.
Vezeték nélküli üzemmód | A vezeték nélküli üzemmódot jeleníti meg. A vezeték nélküli üzemmód beállításai a Speciális lapon adhatók meg.
IP-cím | A számítógép IP-címét jeleníti meg.
Hálózattípus | Annak a hálózatnak a típusa, amelyhez az állomás kapcsolódik. Lehetséges értékei: Infrastruktúra (hozzáférési pont) Ad hoc A hálózat típusa a Speciális lapon állítható be.
Aktuális csatorna | Megjeleníti az aktuális kapcsolati csatornát.
Vezérlőcsatorna | Az aktuális vezérlőcsatornát jeleníti meg. Csak a 802.11n szabványú eszközökön érhető el.
Mellék csatorna | A mellékcsatornát jeleníti meg. Csak akkor jelenik meg, ha az STA 40 MHz-es csatornán keresztül csatlakozik. Csak a 802.11n szabványú eszközökön érhető el.
Kiszolgáló alapú hitelesítés | Azt mutatja meg, hogy a kapcsolat kiszolgáló alapú hitelesítést használ-e.
Adattitkosítás | Megjeleníti az illesztőprogram által használt titkosítás típusát. A titkosítástípust a Biztonság lapon választhatja ki.
Jelerősség | Megjeleníti a jel erősségét.

A speciális állapotdiagnosztika megjelenítéséhez kattintson a Speciális gombra.