### Speciális lap

Az Atheros Client Utility segédprogram Speciális lapjának megnyitásához kattintson a Profilkezelő lap Új vagy Módosítás gombjára, majd a Profilkezelőn belül válassza a Speciális lapot.

A profil beállításához módosítsa a Profilkezelő Speciális lapján található mezőket.

Végezze el a szükséges módosításokat az Általános és a Biztonság lapon is.

Átviteli teljesítmény | Itt adható meg a 802.11b/g és 802.11a szabványokhoz használandó átviteli teljesítmény (mW). A tényleges átviteli teljesítményt a szabályozó tartomány vagy hardveres tényezők korlátozhatják. Ne feledje azt sem, hogy a rendszergazda jogosult zárolni ezeket a teljesítményszinteket, hogy a beállított értékeket ne lehessen megváltoztatni.
Energiatakarékos mód | Lehetséges értékei: Maximális: a hozzáférési pont egy pufferben tárolja a vezeték nélküli adapter számára a beérkezett üzeneteket. Az adapter rendszeres időközönként lekérdezi a hozzáférési pontot, hogy van-e ott várakozó üzenet. Normál: nagyszámú csomag beolvasásakor úgy működik, mint a maximális üzemmód, a csomagok beolvasása után pedig visszavált energiatakarékos üzemmódra. Kikapcsolva: kikapcsolja az energiatakarékos üzemmódot, így mivel a vezeték nélküli adapter folyamatosan kap tápfeszültséget, rövid válaszidővel olvassa be az üzeneteket.
Hálózattípus | Megadja a hálózat típusát, amely lehet infrastruktúra (hozzáférési pontokat használó üzemmód) vagy ad hoc.
802.11b előtagja | Meghatározza a 802.11b előtagját. Az alapértelmezett beállítás Rövid és hosszú (hozzáférési pontokat használó üzemmód), amely lehetővé teszi mind a rövid, mind a hosszú fejlécek használatát a 802.11b keretekben. Az adapter rövid rádiós fejléceket csak akkor tud használni, ha a hozzáférési pont ismeri és használja azokat. Ha azt szeretné, hogy az adapter ne használjon rövid fejléceket, válassza a Csak hosszú értéket.
Vezeték nélküli üzemmód | Hozzáférési pontokkal rendelkező hálózatban 5 GHz-es, 54 Mb/s sebességű, 4,9 GHz-es, 54/27/13,5 Mb/s sebességű, 2,4 GHz-es, 54 Mb/s sebességű, 2,4 GHz-es, 11 Mb/s sebességű, Szolgáltatásminőség (QoS), eXtended Range (XR) TM és Super AG üzemmódok közül választhat. [eXtended Range(XR): http://www.atheros.com/pt/index.html][Super AG: http://www.atheros.com/pt/index.html] A vezeték nélküli adapternek meg kell felelnie azon hozzáférési pont vezeték nélküli üzemmódjának, amelyhez kapcsolódik.
Ad hoc hálózatok indításakor használt vezeték nélküli üzemmód | Ha az adapter az összes rendelkezésre álló üzemmód végigpásztázása után sem talál egyező hálózatnevet, ad hoc hálózat indításához válassza az 5 GHz-es, 54 Mb/s sebességű, az 5 GHz-es, 108 Mb/s sebességű vagy a 2,4 GHz-es, 54/11 Mb/s sebességű üzemmódot. Ez az üzemmód lehetőséget ad a vezeték nélküli adapter által használt csatorna kiválasztására is. Hogy mely csatornák érhetők el, az a szabályozó tartománytól függ. Ha az adapter nem talál másik ad hoc adaptert, ez a beállítás határozza meg, hogy melyik csatornát használja az ad hoc hálózat elindításához. A vezeték nélküli adapternek meg kell felelnie azon ügyfél a vezeték nélküli üzemmódjának és csatornájának, amelyhez kapcsolódik.
802.11 hitelesítési mód | Válassza ki, hogy a vezeték nélküli adapter milyen módszert használjon a hozzáférési pontokhoz kapcsolódás során a hitelesítéshez. Automatikus: az adapter megosztott hitelesítéssel próbálkozik, de ha az sikertelen, átvált nyílt hitelesítés használatára. Nyílt: lehetővé teszi, hogy az adapter a WEP-beállításoktól függetlenül megkísérelje a hitelesítést. A hozzáférési ponttal csak akkor jön létre kapcsolat, ha az adapter és a hozzáférési pont WEP-kulcsai megegyeznek. Megosztott: az adapter csak azonos WEP-kulccsal rendelkező hozzáférési pontokhoz kapcsolódhat.
Barangolási erősség | Itt kiválasztható az ügyfél barangolási agresszivitásának megfelelő barangolási szint. Öt barangolási szint közül választhat a Nagyon kicsi szinttől a Nagyon nagy szintig, amelyek lehetővé teszik, hogy mindig a legjobb teljesítményt válassza különböző környezetekben, például otthon vagy a munkahelyén.

Infrastruktúrás (hozzáférési pontokat tartalmazó) hálózatok esetén az Elsődleges hozzáférési pontok gombra kattintva megadhat négy olyan hozzáférési pontot, amelyekhez leginkább szeretné, hogy az ügyféladapter megpróbáljon kapcsolódni.