### Χρήση ασφάλειας EAP-TTLS

Για να χρησιμοποιήσετε την ασφάλεια EAP στο βοηθητικό πρόγραμμα πελάτη Atheros, ανοίξτε την καρτέλα Ασφάλεια στο παράθυρο Διαχείριση προφίλ.

1. Στην καρτέλα Ασφάλεια, κάντε κλικ στο κουμπί επιλογής WPA/WPA2 .
   Εναλλακτικά: Στην καρτέλα Ασφάλεια, κάντε κλικ στο κουμπί επιλογής 802.1x.
2. Επιλέξτε EAP-TTLS από το αναπτυσσόμενο μενού.

Ενεργοποίηση ασφάλειας EAP-TTLS :

Για να χρησιμοποιήσετε την ασφάλεια EAP-TTLS, στο μηχάνημα πρέπει να έχει γίνει ήδη λήψη των πιστοποιητικών EAP-TTLS. Απευθυνθείτε στον αρμόδιο υπεύθυνο συστημάτων πληροφορικής.

1. Εάν το EAP-TTLS υποστηρίζεται, επιλέξτε EAP-TTLS από το αναπτυσσόμενο μενού στα δεξιά και κατόπιν κάντε κλικ στο κουμπί Ρύθμιση παραμέτρων.
2. Επιλέξτε το κατάλληλο πιστοποιητικό από την αναπτυσσόμενη λίστα και κατόπιν κάντε κλικ στο κουμπί OK.
3. Καθορίστε ένα όνομα χρήστη για τον έλεγχο ταυτότητας EAP:

> - Επιλέξτε το πλαίσιο ελέγχου Χρήση του ονόματος χρήστη των Windows, για να χρησιμοποιείτε το όνομα χρήστη των Windows ως το όνομα χρήστη EAP.
> - Εναλλακτικά: Πληκτρολογήστε ένα όνομα χρήστη EAP στο πεδίο Όνομα χρήστη, για χρήση ξεχωριστού ονόματος χρήστη και κωδικού πρόσβασης και ξεκινήστε τη διαδικασία ελέγχου ταυτότητας EAP.

4. Κάντε κλικ στο κουμπί Ρυθμίσεις και κατόπιν:

> - Αφήστε το πεδίο ονόματος διακομιστή κενό, προκειμένου ο πελάτης να αποδεχθεί ένα πιστοποιητικό από οποιονδήποτε διακομιστή με πιστοποιητικό υπογεγραμμένο από το φορέα που περιλαμβάνεται στην αναπτυσσόμενη λίστα φορέων πιστοποίησης δικτύου (προτείνεται)
> - Πληκτρολογήστε το όνομα τομέα του διακομιστή από τον οποίο ο πελάτης θα αποδέχεται πιστοποιητικά.
> - Αλλάξτε το όνομα έναρξης σύνδεσης, εάν χρειάζεται.

5. Κάντε κλικ στο OK.
6. Ενεργοποιήστε το προφίλ.