### Előmegosztott titkosítási kulcsok

- Megadása
- Felülírása
- Letiltása

Előmegosztott titkosítási kulcsok megadása:

1. Jelölje be a Biztonság lapon az Előmegosztott kulcs (statikus WEP) választógombot.
2. Kattintson a Beállítás gombra.

3. Töltse ki az Előmegosztott kulcsok megadása párbeszédpanel mezőit:

Kulcs megadása | Meghatározza a titkosítási kulcs megadásának módját: hexadecimális (0–9, A–F) vagy ASCII-szöveg (a szóköz kivételével az összes billentyűzetkarakter).
Titkosítási kulcsok | Itt adhatja meg az alapértelmezés szerint használandó titkosítási kulcsokat. Az első, második, harmadik és negyedik megosztott kulcs csak akkor választható ki, ha a megfelelő mezőket kitöltötte.
WEP-kulcsok (1–4) | A hálózati beállítások biztonsága érdekében itt adhatja meg a megosztott titkosítási kulcsokat. Ha engedélyezni szeretné a megosztott kulcsos biztonsági funkciót, legalább az egyik Megosztott kulcs mezőt ki kell töltenie. Egy adott kulcs alapértelmezett titkosítási kulcsként történő beállításához jelölje be a hozzá tartozó választógombot.
A WEP-kulcs mérete | A titkosítási kulcsok méretének meghatározására szolgál. Lehetséges értékei: 64 bites (hexadecimális esetén 10, ASCII esetén 5 karaktert adjon meg) 128 bites (hexadecimális esetén 26, ASCII esetén 13 karaktert adjon meg) 152 bites (hexadecimális esetén 32, ASCII esetén 16 karaktert adjon meg)

4. A módosítások életbe léptetéséhez kattintson az OK gombra.

## Meglévő statikus WEP-kulcs felülírása

1. Jelölje be az Előmegosztott kulcs választógombot a Biztonság lapon.
2. Kattintson a Beállítás gombra.
3. Biztonsági okokból a már meglévő statikus WEP-kulcsok csillagok formájában jelennek meg az ablakban. Kattintson a felülírandó statikus WEP-kulcsot tartalmazó mezőre.
4. Törölje a mezőben lévő csillagokat.
5. Adja meg az új kulcsot.
6. Ha a kulcs számára engedélyezni szeretné csomagok továbbítását, jelölje be a bal oldalán lévő Átviteli kulcs jelölőnégyzetet.
7. Kattintson az OK gombra.

## Statikus WEP letiltása

- Ha valamelyik profilra automatikusan le szeretné tiltani a statikus WEP használatát, válasszon másik biztonsági beállítást a Profilkezelő lapon
  VAGY: Válassza a biztonság lapon a Nincs lehetőséget, majd kattintson az OK gombra (nem ajánlott).